Page:Underwoods, Stevenson, 1887.djvu/128

104 An' food's anither name for clart;

An' beasts an' brambles bite an' scart;

An' what would be like, my heart!

If bared o' claethin'?

—Aweel, I cannae mend your cart:

It's that or naethin'.

A feck o' folk frae first to last

Have through this queer experience passed;

Twa-three, I ken, just damn an' blast

The hale transaction;

But twa-three ithers, east an' wast,

Fand satisfaction.

Whaur braid the briery muirs expand,

A waefü' an' a weary land,

The bumblebees, a gowden band,

Are blithely hingin';

An' there the canty wanderer fand

The laverock singin'.